ໂນວາແວັກສ໌ ລາຍງານວ່າ ຢາວັກຊີນຂອງຕົນ ໄດ້ຜົນ 90 ເປີເຊັນ ແຕ່ບັນຫາການຈັດສົ່ງ ຍັງເປັນຄຳຖາມ 
ທ່ານວິລລຽມ ມັອສ ຜູ້ອຳນວຍການບໍລິຫານສູນກາງເຂົ້າຫາ ຢາວັກຊິນສາກົນ ຂອງມະຫາວິທະຍາໄລ ຈອນສ໌  ຮັອບກິນສ໌ ກ່າວວ່າ ບໍ່ຕ້ອງການທີ່ຈະມີຫ້ອງເຢັນທີ່ຕ້ອງການສຳລັບຢາວັກຊີນຟາຍເຊີ ແລະໂມເດີນານັ້ນ. 
ຢາວັກຊີນທີ່ໄດ້ຜົນສູງອີກຊະນິດນຶ່ງ ກຳລັງຈະຖືກນຳອອກມາໃຊ້ເພື່ອເຂົ້າຮ່ວມ ການຕໍ່ສູ້ ຕ້ານໂຄວິດ-19 ແຕ່ວ່າການສະໜອງຢາວັກຊີນດັ່ງກ່າວອາດຈະມີບັນ ຫາ ຍ້ອນບໍລິສັດ ເຮັດຢາວັກຊີນນີ້ ຄາດວ່າຈະໄປຜະລິດຢາສ່ວນໃຫຍ່ ຢູ່ໃນປະເທດອິນເດຍ ບ່ອນທີ່ລັດຖະ ບານໄດ້ຫ້າມ ບໍ່ໃຫ້ສົ່ງຢາວັກຊີນອອກນອກປະເທດນັ້ນ ບໍລິສັດໄບໂອເທັກ ໂນວາແວັກສ໌ (Novavax) ໄດ້ປະກາດໃນວັນຈັນວານນີ້ວ່າ ຢາວັກຊີນ ຂອງຕົນໄດ້ຜົນ100 ເປີເຊັນໃນການປ້ອງກັນກໍລະນີທີ່ຮ້າຍແຮງຂອງ ໂຄວິດ-19 ແລະ 90 ເປີເຊັນໃນການປ້ອງກັນຕໍ່ທຸກຮູບແບບຂອງພະຍາດ ຢູ່ ຫ້ອງທົດລອງ ໃນສະຫະລັດ ແລະເມັກຊິກໂກ https://ir novavax com/news-releases/news-release-details/novavax-covid-19-vaccine-demonstrates-90-overall-efficacy-and ບໍລິສັດນີ້ ໄດ້ມີຂໍ້ຕົກລົງທີ່ຈະຂາຍຢາວັກຊີນ 350 ລ້ານໂດສ ໃຫ້ແກ່ອົງການໂຄແວກສ໌ ຊຶ່ງ ເປັນໂຄງການທີ່ໄດ້ຮັບການສະໜັບສະໜູນຈາກອະນາໄມໂລກ ເພື່ອໃຫ້ປະເທດຕ່າງໆໃນ ໂລກສາມາດເຂົ້າຫາວັກຊີນໄດ້ເທົ່າທຽມກັນ ຢາວັກ ຊີນນີ້ ຄາດວ່າຈະເລີ້ມມີການສັກໃນ ໄຕມາດທີສາມຂອງປີ 2021 ໂດຍລໍຖ້າ ການອະນຸມັດຈາກບັນດາຜູ້ອອກກົດລະບຽບຢູ່ ຫົວໜ້າບໍລິຫານໂນວາແວກສ໌ ທ່ານສະແຕນເລ ເອີກ ກ່າວຕໍ່ອົງການຂ່າວ ເອພີ (Associated Press) ວ່າ“ຢາຈະທຳອິດຂອງພວກເຮົາຈະຖືກໄປ ໃຫ້ບັນດາປະເທດທີີ່ມີ ລາຍໄດ້ຕໍ່າ ຫາປານກາງ ແລະນັ້ນແມ່ນເປົ້າໝາຍທີ່ຈະເລີ້ມ ” ຢາວັກຊີນນີ້ບໍ່ຈຳເປັນທີ່ຈະຕ້ອງມີຫ້ອງເຢັນພິເສດເພື່ອເກັບຮັກສາ ຄືກັນກັບຟາຍເຊີ-ໄບ ໂອແອນເທັກ (Ffizer-BioNTech) ຫຼື ໂມເດີນາ (Moderna ) ນັ້ນໝາຍຄວາມວ່າ ບັນດາປະເທດທີີ່ມີລາຍໄດ້ຕໍ່າ ຫາປານກາງ “ສາມາດໃຊ້ ຫ້ອງເຢັນທີ່ ເຂົາເຈົ້າມີໄວ້ຢູ່ແລ້ວນັ້ນ ສຳລັບຢາວັກຊີນ ໃຫ້ແກ່ພວກເດັກນ້ອຍ” ນັ້ນຄືຄຳເວົ້າຂອງທ່ານ ວິລລຽມ ມັອສ ຜູ້ອຳນວຍການບໍລິຫານສູນກາງເຂົ້າຫາ ຢາວັກຊິນສາກົນ ຂອງມະຫາວິທະຍາໄລ ຈອນສ໌ ຮັອບກິນສ໌ ທີ່ໄດ້ກ່າວໄວ້ ແລະທ່ານກ່າວຕື່ມ “ເຂົາເຈົ້າບໍ່ຕ້ອງການທີ່ ຈະເຮັດການປ່ຽນແປງ ໃນການຮັບ ມືກັບຫ້ອງເຢັນທີ່ຕ້ອງການສຳລັບຢາວັກຊີນຟາຍເຊີ ແລະໂມເດີນານັ້ນ